5. ΒΑΣΙΛΙΚΟΝ ΔΙΑΤΑΓΜΑ της 10/30 Μαρτ. 1951 Περί βαθμολογικής εξελίξεως των ειδικών ιατρών Υγιεινολόγων των Κέντρων Υγείας. Έχοντες υπ’ όψιν το άρθρ. 15 του Α.Ν. 965/37 «περί οργανώσεως των Δημοσίων Νοσηλευτικών Ιδρυμάτων» ως και την υπ’ αριθ. 614/1950 γνωμοδότησιν του Συμβουλίου της Επικρατείας.  Προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρον μόνον.-Οι μόνιμοι ειδικοί Ιατροί των Κέντρων Υγείας κεκτημένοι και πτυχίον Υγιεινολόγου, προάγονται μέχρι του βαθμού και μισθού του Διευθυντού Α΄ τάξεως συμπεριλαμβανομένου μετά διετή ευδόκιμον υπηρεσίαν εν εκάστω βαθμώ. Η άχρι τούδε προϋπηρεσία τούτων παρά τοις αυτοίς ως άνω Ιδρύμασι προσμετρείται, μετά γνώμην του Διοικητικού Συμβουλίου, δια την ένταξιν αυτών εις τον αναλογούντα βαθμόν, υπολογιζομένης ανά μιας διετίας δι’ έκαστον βαθμόν από του βαθμού του Εισηγητού.  Εις τούτους δύναται ν’ ανατεθώσι και καθήκοντα Διευθυντών Υγιεινολόγων των Κέντρων Υγείας. Σελ. 166 